Cik Manggis

Nurshazwani Shamsuddin (lahir 2 September 1989) atau lebih dikenali sebagai Cik Manggis atau Manggis "De Fam" merupakan seorang penyanyi wanita Malaysia. Beliau terkenal sebagai ahli kumpulan De Fam di mana beliau ialah ahli yang paling tertua dalam kumpulan itu, yang turut dianggotai oleh Sophia Liana dan Azira Shafinaz. Selain menyanyi, Cik Manggis juga merupakan seorang pelakon dan pernah mengacarakan sebuah program Astro bersama kumpulannya.

Kehidupan awal 
Nurshazwani Shamsuddin yang dilahirkan pada 2 September 1989 di Kuala Lumpur merupakan anak kedua daripada tiga orang adik-beradik. 

Cik Manggis merupakan anak kepada pemain dram kumpulan Zurah II, Shamsuddin Idris (Sam) dan telah mendirikan rumah tangga bersama bekas pemain bola sepak pasukan Kuala Lumpur FA, Syazmin Firdaus Aminuddin pada 18 Oktober 2014.

Kerjaya 
Cik Manggis melalui kumpulan De Fam telah tercalon dalam dua kategori Anugerah Industri Muzik Ke-22 (AIM22) menerusi Artis Baharu Terbaik dan Persembahan Vokal Berkumpulan Terbaik Di Dalam Lagu.

De Fam (2015–kini)

Bidang lakonan 
Sebelum memulakan kerjaya bersama De Fam, Cik Manggis terlebih dahulu melakar nama sebagai seorang pelakon. 

Drama pertama lakonan Cik Manggis ialah drama terbitan Zeel Production bergandingan dengan Ika Nabila. Rata-rata drama yang dilakonkan oleh Cik Manggis merupakan terbitan Zeel Production sehinggakan ada peminat yang menganggap dia merupakan “anak emas” produksi berkenaan.

Setelah beberapa kali melakonkan watak sampingan, Cik Manggis diberi kepercayaan oleh Datuk Yusry Abdul Halim untuk memegang watak utama dalam drama bersiri yang disiarkan di Astro Warna bertajuk Saka Sisters bergandingan dengan Sara Ali.

Tarian 
Impian Cik Manggis untuk mempunyai kelas tarian sendiri tercapai apabila dia diberi kepercayaan oleh studio tarian 2Twenty2 untuk mengelola kelas koreografi yang dikhususkan untuk wanita pada setiap hari Sabtu.

Diskografi 
Berikut ialah single bersama De Fam.
 #Supergirls (2015)
 With You (2016)
 Bila Ada Kamu (2017)
 Panas (2019)
 Berubah (2022)

Filemografi

Drama

Telefilem

Televisyen

Rujukan

Pautan luar 
 

Orang dari Kuala Lumpur
Orang hidup
Kelahiran 1989
Orang Malaysia berketurunan Melayu
Muslim Malaysia
Penyanyi wanita Malaysia
Pelakon wanita Malaysia
Pelakon wanita Malaysia abad ke-21
Alumni Universiti Teknologi MARA